b'\n_START_ARTICLE_\nElektrinis oblius\n_START_PARAGRAPH_\nElektrinis oblius\xc2\xa0\xe2\x80\x93 elektrinis \xc4\xafrankis, skirtas medienos obliavimui._NEWLINE_Elektrinio obliaus pirmtakas buvo medinis oblius su a\xc5\xa1triu peiliu\xc2\xa0\xe2\x80\x93 rankinis \xc4\xafrankis, kuris buvo vertinamas \xc5\xa1imtme\xc4\x8diais, dailid\xc4\x97s pasidid\xc5\xbeiavimas, perduodamas i\xc5\xa1 kartos \xc4\xaf kart\xc4\x85. \xc5\xa0iuolaikinis elektrinis oblius naudojamas med\xc5\xbeio sluoksniui greitai pa\xc5\xa1alinti, sulyginti k\xc4\x85 tik nupjaut\xc4\x85 lent\xc4\x85 ar r\xc4\x85st\xc4\x85. Med\xc5\xbeio dro\xc5\xbel\xc4\x97s darbo metu patogiai i\xc5\xa1metamos per \xc5\xa1on\xc4\x85. Beveik visi modern\xc5\xabs elektriniai obliai leid\xc5\xbeia \xc5\xa1alinti skiedras \xc4\xaf vien\xc4\x85 i\xc5\xa1 pasirinkt\xc5\xb3 pusi\xc5\xb3 (kair\xc4\x99 arba de\xc5\xa1in\xc4\x99). Jeigu oblius turi dulki\xc5\xb3 nusiurbimo atvamzd\xc4\xaf, prie j\xc5\xb3 galima prijungti ir mai\xc5\xa1el\xc4\xaf dro\xc5\xbel\xc4\x97ms arba nusiurbimo sistem\xc4\x85.\n_START_SECTION_\nCharakteristikos\n_START_PARAGRAPH_\nPriklausomai nuo elektrini\xc5\xb3 \xc4\xafranki\xc5\xb3 gamintojo ir konkretaus modelio, obliai sukami 0,5-2,3 kW galios varikli\xc5\xb3. \xc4\xaerankiai vir\xc5\xa1ijantys 1 kW paprastai yra skirti profesionalams. Did\xc5\xbeiausias obliavimo gylis, arba nuimamos medienos sluoksnio storis, siekia nuo 1,5 iki 9\xc2\xa0mm. \xc5\xa0\xc4\xaf gyl\xc4\xaf galima reguliuoti bene visuose \xc5\xa1iuolaikiniuose obliuose._NEWLINE_Be laidini\xc5\xb3 elektrini\xc5\xb3 obli\xc5\xb3 (220\xe2\x80\x93230 V) rinkoje egzistuoja ir akumuliatoriniai modeliai (18 V). Belaid\xc5\xbeiai obliai yra patogesni ir mobilesni._NEWLINE_Saugiam darbui atlikti naudojami apsauginiai akiniai, antveid\xc5\xbeiai, ausin\xc4\x97s.'